Terbaik Dariku

Terbaik Dariku ialah sebuah siri drama televisyen Malaysia 2018 dibintangi oleh Azar Azmi, Syazuwan Hassan dan Zara Zya. Siri ini memulakan tayangan perdana di Slot Samarinda TV3, mulai 14 November 2018 hingga 18 Disember 2018 menggantikan Mawar Murni.

 Sinopsis 
Mengisahkan seorang wanita yang tersepit antara impiannya untuk memiliki cinta suaminya dan menerima realiti suaminya menyintai perempuan lain. Aisyah (Zara Zya) mengahwini Taufiq (Syazuwan Hassan) kerana menyangkakan suaminya itu ikhlas terhadapnya. Sebenarnya, Taufiq tidak pernah menyintai Aisyah. Sebaliknya Taufiq hanya mempergunakan Aisyah atas desakan ibunya, Saodah (Fadilah Mansor) yang mahu menumpang kesenangan yang dimiliki Aisyah.

Dalam diam, Taufiq mempunyai seorang isteri lain bernama Suraya (Azar Azmi) yang dikahwininya sebulan selepas pernikahannya dengan Aisyah. Taufik bijak menyembunyikan perkahwinannya itu sehingga tidak dapat langsung dihidu oleh Aisyah. Taufiq sering memburukkan Aisyah di hadapan Suraya. Dia sering mengadu dia tidak bahagia dengan Aisyah dan betapa dia cuba menjaga hati Aisyah tetapi Aisyah tidak menghormatinya sebagai suami malah katanya, Aisyah memperkecilkan dirinya sebagai lelaki yang berasal dari kampung dan miskin. Semua rekaan cerita ini menyebabkan Suraya bencikan Aisyah. Seringkali Suraya mendesak supaya Taufiq menceraikan Aisyah tetapi Taufiq masih lagi tidak mahu melepaskan Aisyah.

Kehadiran Zaharah (Hanna Aqeela), seorang gadis yang diselamatkan oleh Aisyah kerana melarikan diri daripada dijual ayahnya, Azman (Azri Iskandar) kepada lelaki yang tak dikenali tidak disukai oleh Taufiq dan Saodah. Mereka berasa sangsi dengan kata-kata Zaharah, lebih-lebih lagi Saodah. Saodah tidak mahu Zaharah menjadi penghalang untuk dia menikmati kesenangan harta Aisyah.

Saodah kemudiannya menghalau Zaharah. Aisyah nekad untuk mencari Zaharah. Kehilangan Zaharah mengimbau kembali memori Aisyah akan satu peristiwa hitam yang terjadi kepadanya sewaktu kecil. Apakah sebenarnya yang terjadi sehingga Aisyah bersungguh mahu menjejaki Zaharah? Adakah pembohongan Taufiq akan terbongkar?

 Pelakon 

Pelakon utama
 Zara Zya sebagai Aisyah
 Syazuwan Hassan sebagai Taufiq
 Azar Azmi sebagai Suraya

Pelakon pembantu
 Hanna Aqeela sebagai Zaharah
 Fadilah Mansor sebagai Saodah
 Azri Iskandar sebagai Azman
 Dilla Ahmad sebagai Nasuha
 Adam Corrie Lee sebagai Tiger
 Ikhlas Jalil sebagai Farid
 Ainina Ahmad B sebagai Zaiton
 Aisyah Kamaludin sebagai Laina
 Sabhi Saddi sebagai Ahmad
 Aleza Shadan sebagai Yani
 Amirul Faqeem sebagai Aidil
 Adrea Abdullah sebagai Mek Sue

Sambutan
+ PENARAFAN TV NIELSEN AUDIENCE MEASUREMENT  EPISOD PERTAMA  EPISOD AKHIR  PENARAFAN TERTINGGI  JUMLAH TONTONAN  ATAS TALIAN  SUMBER   4 juta 10 juta 4.2 juta Zaidi Che (24 Disember 2018). 5 Drama Melayu Paling Popular 2018 - Teka Drama Yang Mengalahkan Nur  Stail.my. Dicapai pada 24 Disember 2018.Budiey (22 Disember 2018). Senarai Top 5 Drama Melayu TV3 Tahun 2018 Sensasi Selebriti. Dicapai pada 22 Disember 2018.

Rujukan

Kategori:Drama Melayu 2018
Kategori:Rancangan TV3